ROMANIA

JUDETUL NEAMT

COMUNA ION CREANGA

PRIMAR

**PROIECT DE HOTARARE**

**Nr. 62 din 22.08.2024**

**privind** **neasumarea responsabilităților organizării de atribuire a contractelor/acordurilor – cadru, pentru achiziția produselor aferente Programului pentru școli al României, în perioada 2023 – 2029 și al contractelor/acordurilor – cadru de prestare a serviciilor pentru derularea măsurilor educative la nivel local în anul școlar 2024-2025**

 Analizând temeiurile juridice :

- H.G. nr. 652/03.08.2023 privind aprobarea Programului pentru școli al României în perioada 2023-2029, precum și pentru stabilirea bugetului pentru implementarea acestuia în anul școlar 2023-2024, cu modificarile si completarile ulterioare;

- art. 1 alin. (4) și (5) din O.G. nr.13/18.08.2017 privind aprobarea participării României la Programul pentru şcoli al Uniunii Europene;

- Legea nr. 55 din 06.03.2017 pentru aprobarea O.G. nr.13/18.08.2017 privind aprobarea participării României la Programul pentru şcoli al Uniunii Europene.

- Hotararea de Guvern privind stabilirea bugetului ptr implementarea Programului pentru scoli al Romaniei in perioada 2023- 2029 pentru anul scolar 2024-2025 , precum si pentru modificarea si completarea H.G nr. 652/ 2023 privind aprobarea Programului pentru școli al României în perioada 2023-2029, precum și pentru stabilirea bugetului pentru implementarea acestuia în anul școlar 2023-2024;

 Ținând cont de :

- adresa nr. 44367 din 22.08.2024 a Consiliului Județean, înregistrată la nr. 9172 din 22.08.2024 la Primăria comunei Ion Creangă;

- raportul de specialitate nr. 9174 din 22.08.2024, întocmit de doamna Segneanu Rodica, având funcția de consilier superior în cadrul compartimentului Financiar-contabilitate, taxe și impozite locale

- referatul de aprobare nr. 9173din 22.08.2024 al primarului comunei Ion Creangă.

 Luând act de :

- avizul pentru legalitate, intocmit de secretarul general al UAT,

- avizele favorabile al comisiilor de specialitate ale Consiliului local.

 In temeiul dispozitiilor art.129 alin.(2) lit ,,d” , alin.(7) lit ,,s”, art.139 alin.(1) și (3) , art. 140, alin.(1), precum și ale art. 196, alin.(1) lit.„a” din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificările și completările ulterioare :

 **Primarul Comunei Ion Creangă , județul Neamț ,**

**PROPUNE :**

 **Art. 1** Se aproba neasumarea responsabilitatilor organizarii de atribuire a contractelor / acordurilor - cadru , pentru achizitia produselor aferente Programului pentru scoli al României, in perioada 2023- 2029 si al contractelor / acordurilor – cadru de prestare a serviciilor pentru derularea masurilor educative la nivel local in anul scolar 2024- 2025.

 **Art. 2.** Secretarul general al UAT, va comunica prezenta institutiilor, autoritatilor si persoanelor interesate .

INITIATOR

PRIMAR,

Dumitru – Dorin TABACARIU

 ROMANIA

JUDETUL NEAMT

PRIMARIA COMUNEI ION CREANGA

Nr. 9173 din 22.08.2024

 **REFERAT DE APROBARE**

**Al Proiectului de hotărâre privind neasumarea responsabilităților organizării de atribuire a contractelor/acordurilor – cadru, pentru achiziția produselor aferente Programului pentru școli al României, în perioada 2023 – 2029 și al contractelor/acordurilor – cadru de prestare a serviciilor pentru derularea măsurilor educative la nivel local în anul școlar 2024-2025.**

 Potrivit prevederilor art.1 alin. (4) și (5) din Ordonanţa nr. 13/2017 privind aprobarea participării României la Programul pentru şcoli al Uniunii Europene: “*Autorităţile competente la nivel local pentru aplicarea Programului pentru şcoli sunt consiliul judeţean şi/sau consiliul local, care îşi asumă organizarea şi derularea procedurilor de atribuire a contractelor pentru achiziţia produselor aferente Programului. Consiliile judeţene şi locale sunt obligate să colaboreze şi să îşi distribuie responsabilităţile înainte de demararea Programului, conform procedurii aprobate prin hotărâre a Guvernului*”.

 Potrivit punctului 1.6. din Procedura privind colaborarea şi împărţirea responsabilităţilor între autorităţile administraţiei publice locale de la nivelul judeţelor, comunelor, oraşelor, municipiilor şi subdiviziunilor administrativ-teritoriale ale municipiilor în ceea ce priveşte implementarea Programului pentru şcoli al României în perioada 2023-2029 ”*în situaţia în care autorităţile deliberative de la nivelul comunelor, oraşelor, municipiilor şi subdiviziunilor administrativ-teritoriale ale municipiului Bucureşti au hotărât neasumarea responsabilităţii organizării şi derulării procedurilor de atribuire a contractelor/acordurilor-cadru pentru achiziţia produselor şi a contractelor/acordurilor-cadru de prestare a serviciilor pentru derularea măsurilor educative, aferente programului, judeţele şi municipiul Bucureşti, după caz, organizează şi derulează procedurile de atribuire a contractelor/acordurilor-cadru pentru achiziţia produselor şi prestarea serviciilor pentru derularea măsurilor educative aferente Programului pentru şcoli al României, doar în respectivele unităţi administrativ-teritoriale/subdiviziuni administrativ-teritoriale ale municipiului Bucureşti*”.

 De asemenea, potrivit Punctului 2.1 din procedura de mai sus “*în situaţia în care autorităţile deliberative de la nivelul comunelor, oraşelor, municipiilor şi subdiviziunilor administrativ-teritoriale ale municipiului Bucureşti adoptă hotărâri privind asumarea responsabilităţii organizării şi derulării procedurilor de atribuire a contractelor/acordurilor-cadru pentru achiziţia produselor şi a contractelor/acordurilor-cadru de prestare a serviciilor pentru derularea măsurilor educative, aferente programului, respectivele unităţi administrativ-teritoriale/subdiviziuni administrativteritoriale ale municipiului Bucureşti organizează şi derulează aceste proceduri*.”

 Prin urmare, în condițiile în care Consiliul Local Ion Creanga își asumă responsabilitatea organizării şi derulării procedurilor de atribuire a contractelor/acordurilor-cadru pentru achiziţia produselor şi a contractelor/acordurilor-cadru de prestare a serviciilor pentru derularea măsurilor educative, aferente programului, acesta ar trebui să organizeze şi să deruleze aceste proceduri, dar având în vedere numărul scăzut de beneficiari, considerăm că este oportun ca aceste proceduri să se realizeze la nivel județean, prin intermediul Consiliului Județean Neamt.

 În consecință ,propun Consiliului Local Ion Creanga, analiza, dezbaterea si adoptarea proiectului de hotărâre în forma prezentată.

PRIMAR

Dumitru- Dorin TABACARIU

 ROMANIA

JUDETUL NEAMT

PRIMARIA COMUNEI ION CREANGA

Nr. 9174 din 22.08.2024

**RAPORT DE SPECIALITATE**

**la Proiectu de hotărâre privind neasumarea responsabilităților organizării de atribuire a contractelor/acordurilor – cadru, pentru achiziția produselor aferente Programului pentru școli al României, în perioada 2023 – 2029 și al contractelor/acordurilor – cadru de prestare a serviciilor pentru derularea măsurilor educative la nivel local în anul școlar 2024-2025.**

 Prin adresa nr. 44367/21.08.2024 a Consiliului Județean Neamt, solicită emiterea și adoptarea unei hotărâri de consiliu local referitoare la asumarea sau neasumarea responsabilității organizării şi derulării procedurilor de atribuire a contractelor/acordurilor-cadru pentru achiziţia produselor aferente programului și a contractelor/acordurilor-cadru de prestare a serviciilor pentru derularea măsurilor educative la nivelul local, aferent derulării “Programului pentru școli al României în perioada 2023-2029”, urmând ca în termen de 5 zile de la adoptare să transmitem hotărarea consiliului local, potrivit prevederilor pct. 1.5 al anexei 6 a procedurii de colaborare.

 Temeiul legal aplicabil:

 - Hotărârea nr. 652/2023 privind aprobarea Programului pentru şcoli al României în perioada 2023-2024 și a anexei nr.6 la aceasta,

- prevederile pct.1.6 din Procedura privind colaborarea şi împărţirea responsabilităţilor între autorităţile administraţiei publice locale de la nivelul judeţelor, comunelor, oraşelor, municipiilor şi subdiviziunilor administrativ-teritoriale ale municipiilor în ceea ce priveşte implementarea Programului pentru şcoli al României în perioada 2023-2029,

- Ghidul solicitantului privind acordarea ajutorului financiar FEGA în cadrul Programului pentru Școlii al României, ediția a I-a, revizia 3,

- prevederile art.1. alin. (4) și (5) din Ordonanţa Guvernului nr. 13/2017 privind aprobarea participării României la Programul pentru şcoli al Uniunii Europene.

 Astfel, urmare a celor expuse mai sus, se impune adoptarea unei hotărâri privind asumarea / neasumarea de către Consiliul Local Ion Creanga a responsabilității organizării și derulării procedurilor de atribuire a contractelor /acordurilor-cadru pentru achiziția produselor aferente Programului pentru Școli al României și a contractelor /acordurilor –cadru de prestare a serviciilor pentru derularea măsurilor educative, aferente Programului pentru Școli al României, iar propunerea noastră este de neasumare a acestor responsabilități.

Consilier superior,

Segneanu Rodica

**AVIZ**

**privind avizul de legalitate**  **la proiectul de hotărâre privind neasumarea responsabilităților organizării de atribuire a contractelor/acordurilor – cadru, pentru achiziția produselor aferente Programului pentru școli al României, în perioada 2023 – 2029 și al contractelor/acordurilor – cadru de prestare a serviciilor pentru derularea măsurilor educative la nivel local în anul școlar 2024-2025.**

În conformitate cu prevederile art.243 alin.(1) lit. ”a” din O.U.G nr.57/ 2019 privind Codul administrativ, înaintez consiliului local prezentul aviz.

Analizând proiectul de hotărâre inițiat de primarul comunei Ion Creanga , am constatat că sunt îndeplinite condițiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare ;
* Este inițiat de dl. primar, conform .art. 136 alin.(1) din O.U.G nr.57/ 2019 privind Codul administrativ ,

Este elaborat conform : art. 129 alin. (2) lit. „d”, alin. (7) lit. „s”, art. 139 alin. (1) și (3), art. 140 alin. (1) precum și ale art. 196 alin. (1) lit. „a” din O.U.G nr. 57/2019 privind Codul administrativ, cu modificările și completările ulterioare,

 Ținând cont ca proiectul de hotărâre, este însoțit de referatul de aprobare al primarului comunei si de raportul compartimentului de specialitate , consider că sunt îndeplinite condițiile și avizez favorabil proiectul de hotărâre privindneasumarea responsabilităților organizării de atribuire a contractelor /acordurilor – cadru, pentru achiziția produselor aferente Programului pentru școli al României, în perioada 2023 – 2029 și al contractelor/acordurilor – cadru de prestare a serviciilor pentru derularea măsurilor educative la nivel local în anul școlar 2024-2025.

Ion Creanga , la data de 22.08.2024

SECRETAR GENERAL

Mihaela Niță